New Generation XD og XDC sætter nye standarder i branchen

**DAF starter fremtiden inden for erhvervs- og distributionstransport**

**DAF introducerer en helt ny serie af topmoderne erhvervs- og distributionslastbiler på IAA Transportation 2022 i Hannover. New Generation XD og XDC sætter en ny branchestandard inden for kvalitet, sikkerhed, effektivitet og chaufførkomfort. Produktionen starter i efteråret i år, og de batteridrevne elektriske versioner med "nulemission" følger i 2023.**

* DNA fra de brancheførende DAF XF, XG og XG+ er nu tilgængelig i erhvervs- og distributionssegment
* Førsteklasses alsidighed
  + Komplet udvalg af XD- og XDC-modeller som matcher kundernes behov
  + Nye XDC køretøjer til erhvervs- og byggeopgaver
    - Unikt udvendigt design med robust kofanger og kølergitter
    - Stor tilkørselsvinkel og høj frihøjde
* Den nye standard inden for sikkerhed
  + Stor forrude og sideruder med ultralav rudeliste
  + Lav førerhusposition
  + Nyt "Vision Dashboard"
  + Kantstensrude kombineret med sammenklappeligt medchaufførsæde
  + DAF Digital Vision System, DAF Corner View, DAF City Turn Assist
* Den nye standard inden for effektivitet
  + Brancheførende aerodynamik
  + Ny PACCAR MX-11 motor (220 kW/300 hk – 330 kW/450 hk)
  + Ny automatisk TraXon-gearkasse som standard
  + Enestående opbygningsvenlig
* Den nye standard inden for chaufførkomfort
  + Fremragende indstigning i førerhuset
  + Unikt justeringsområde for sæder og rat
  + Rummelige Day, Sleeper og Sleeper High førerhuse
  + Fuldt digitalt instrumentbræt med skærme, der kan tilpasses
  + Fremragende sovekomfort
  + Overlegne køre- og styreegenskaber
* Fuldt forberedt til fremtiden
  + Batteridrevne elektriske versioner med et bredt sortiment af e-motorer og batteripakker
  + Effekter på 170 kW (230 hk) til 330 kW (480 hk)
  + Meget effektive batteripakker med 2, 3, 4 eller 5 strenge
  + Emissionsfrie rækkevidder fra 200 til over 500 kilometer på en enkelt opladning
* Produktionsstart i efteråret 2022

New Generation DAF XD og XDC lastbiler til erhvervs- og distributionsformål har DNA fra de multiprisvindende XF, XG og XG⁺ langdistancelastbiler, der blev kåret til "International Truck of the Year 2022". Premium-funktioner, herunder optimal aerodynamik, yderst effektive drivlinjer, fremragende siddeposition og førsteklasses fit og finish, introduceres nu også i erhvervs- og distributionssegmenterne.

De nye, brancheførende XD og XDC udmærker sig ved deres alsidighed med et omfattende udvalg af akselkonfigurationer, drivlinjekonfigurationer og meget komfortable førerhusvarianter.

XDC til bygge- og anlægsopgaver vil kunne leveres med 2 aksler eller med 3 og 4 aksler med bogie eller tandembogie, designet til det hårdeste arbejde under barske forhold. Den robuste lastbil har en stor tilkørselsvinkel (25o) og høj frihøjde (33-39 cm) og et unikt udvendigt design med robust kofanger og kølergitter samt kølerbeskyttelsesplade i stål. Den automatiske TraXon-transmission fås med dedikerede softwareindstillinger, der understøtter fremragende køreegenskaber både på vejen og i terrænet.

**Den nye standard inden for sikkerhed**

Det attraktive design af New Generation DAF XD og XDC omfatter en stor forrude og store sideruder med ultralav rudeliste, der giver klassens bedste direkte udsyn. Dette er i kombination med en lav førerhusposition, der er 17 cm lavere end den nye XF, og det nye "Vision Dashboard", som er formgivet i retning af forruden i medchaufførsiden. Som ekstraudstyr fås en kantstensrude, som sammen med det sammenklappelige medchaufførsæde giver uhindret udsyn til fodgængere og cyklister på siden af lastbilen i medchaufførsiden.

For klassens bedste indirekte udsyn kan New Generation DAF XD og XDC udstyres med DAF Digital Vision System, som erstatter hoved- og vidvinkelspejlene. Det uovertrufne DAF Corner View giver et maksimalt udsyn på intet mindre end 285 grader i området omkring førerhusets A-stolpe i medchaufførsiden.

For yderligere at øge trafiksikkerheden advarer DAF City Turn Assist chaufførerne med visuelle og hørbare advarsler, når andre trafikanter, f.eks. fodgængere, cyklister, biler og motorcykler, befinder sig i medchaufførens blinde vinkel.

Som med New Generation DAF XF, XG og XG⁺ tilbyder de nye verdensklassekøretøjer til erhvervs- og distributionsopgaver fremragende ergonomi takket være DAF's filosofi om "Hænderne på rattet, øjnene på vejen". Alle kørselsrelaterede funktioner betjenes fra rattet eller ratstammekontakterne. Sekundære kørefunktioner betjenes fra fysiske kontakter, der er logisk placeret på instrumentbrættet inden for førerens rækkevidde.

Desuden bidrager den udvendige LED-belysning, som er standard på alle XD og XDC versioner, til at give det bedst mulige udsyn. Derudover findes der et komplet sortiment af avancerede førerassistancesystemer, herunder den nyeste generation af AEBS-systemer, den nye lavhastighedsanhængerbremse og parkeringsbremseassistent.

**Den nye standard inden for effektivitet**Klassens bedste brændstofeffektivitet og lave CO2-emissioner opnås gennem den enestående førerhusaerodynamik, som deles med New Generation XF, XG og XG+ lastbilerne i verdensklasse. Store radier, en buet forrude, optimal tætning, digitale kameraer i stedet for spejle og perfekt luftstrøm under motoren og førerhuset anvendes til at introducere en ny standard for effektivitet inden for distributions- og erhvervsområdet.

Den markedsførende køretøjseffektivitet opnås også via den nye drivlinje, der omfatter den nye PACCAR MX-11 motor, en automatisk TraXon-transmission som standard, et intelligent system til efterbehandling af udstødning og innovationer til bagakslen. DAF Connect vognparkstyringssystemet giver mulighed for tidsbesparelser med trådløse softwareopdateringer.

Omfattende sortiment af kraftudtag, monteringsmoduler til karosseriet og stik gør den ekstremt opbygningsvenlig, hvilket også understøttes af det meget fleksible layout for chassiskomponenter som EAS, batterikasse og AdBlue® tank samt brændstoftank for optimal effektivitet.

**Den nye standard inden for chaufførkomfort**New Generation DAF XD og XDC bringer komforten for lastbilchauffører inden for erhvervs- og distributionsområdet op på et højere niveau.

Indstigning i førerhuset er klasseførende, da der kun er to trin i de fleste distributionsversioner, og rattet kan flyttes til oprejst parkeringsposition. Sædernes og rattets justeringsområder er unikke, og det samme gælder førerhusets rummelighed med en volumen på op til 10 m3 for Sleeper High Cab. Day Cab førerhuset har udvidet kabineplads som standard for højeste chaufførkomfort og førsteklasses opbevaringsplads. Et tredje sæde eller et stort køleskab fås som fabriksmonteret ekstraudstyr.

Den nye XD og XDC har det samme imponerende instrumentbræt som New Generation XF, XG og XG+ lastbilerne, herunder et krystalklart og fuldt digitalt instrumentpanel. Den store 12"-skærm kan tilpasses chaufførens personlige præferencer. Til betjening af ekstraudstyret DAF Navigation og DAF's brede sortiment af infotainmentsystemer fås der også en hurtigtreagerende 10,1" sekundær touch-skærm.

For fremragende sovekomfort er køjerne i DAF XD og XDC Sleeper og Sleeper High førerhuset ikke mindre end 2,220 mm lange og op til 750 mm brede.   
  
Den 50 mm tykke topmadras, der blev introduceret på New Generation DAF XF, XG og XG⁺, er tilgængelig for ultimativ sovekomfort.

De overlegne køre- og styreegenskaber drager fordel af et helt nyt frontchassis, en ny førerhusaffjedring og en ny bagakselaffjedring. Det betyder, at XD og XDC ikke kun er en drøm at arbejde og opholde sig i – den er også en fornøjelse at køre.

**Fuldt forberedt til fremtiden**Med New Generation XD starter DAF fremtiden inden for distributions- og erhvervstransport. New Generation XD skiller sig ud med hensyn til kvalitet, sikkerhed, effektivitet og chaufførkomfort. Samtidig repræsenterer den en helt ny køretøjsplatform, som er klar til alternative drivlinjer. I 2023 vil den nye DAF XD også blive tilgængelig med batteridrevne elektriske drivlinjer. Disse emissionsfrie køretøjer har elektromotorer med effekt på 170 kW (230 hk) til 350 kW (480 hk) og et bredt udvalg af batteripakker med en samlet kapacitet på op til 525 kW/t. Disse understøtter fuldt elektriske rækkevidder på over 500 kilometer, afhængigt af anvendelsen.

New Generation DAF XD og XDC serierne repræsenterer det bedst mulige valg for både transportører og chauffører. DAF's nye lastbilserie til erhvervs- og distributionsopgaver udmærker sig ved alsidighed og sætter nye standarder for kvalitet, sikkerhed, effektivitet og komfort.

Den nye XD serie går i produktion i efteråret 2022, og XDC til bygge-/anlægsopgaver og de fuldt batteridrevne elektriske XD køretøjer følger i 2023.

Hannover, den 19. september 2022

***Bemærkning til redaktionen***

For yderligere oplysninger:

DAF Trucks N.V.

Corporate Communication Department

Rutger Kerstiens, +31 40 214 2874

[www.daf.com](http://www.daf.com)

*Hvis du ikke længere ønsker at modtage pressemeddelelser fra DAF Trucks N.V., skal du give besked til Saskia van Zijtveld på* [*saskia.van.zijtveld@daftrucks.com*](mailto:saskia.van.zijtveld@daftrucks.com)